text: Voldsomme billeder: Sådan ser en fyrværkeriskade ud
  26 december 2015 kl. 15.55
  Inden du bladrer i ovenstående galleri, skal du vide, at det er skrappe billeder af fyrværkeriskader. Pas på torsdag aften, når det nye år skydes ind.
  Vanen tro skal rigtig mange danskere torsdag aften ud og skyde det nye år ind, når 2015 bliver til 2016. Men man skal passe på at sætte tændstik til lunten, for det kan gå grueligt galt.
  På denne artikels billeder kan man se, hvordan en hånd ser ud efter ulykker med både raket og et kanonslag.
  Billederne har vi lånt af Ulykkes Analyse Gruppen ved ortopædkirurgisk afdeling på Odense Universitetshospital.
  Faktum er, at næsten hver tredje ulykke med fyrværkeri i Danmark sker i Region Syddanmark. Og seks ud af 10 af ulykkerne i denne region sker med raketter, viser tal fra Ulykkes Analyse Gruppen.
  I nytårsdøgnet sidste år kom 334 danskere til skade med fyrværkeri, og syddanskerne stod for 103 af disse ulykker.
  Ud af de 103 ulykker var mere end halvdelen (60 stk) sket med raketter. Det var hele 10 mere end københavnerne, hvor kun 50 kom til skade med raketter.
  Herunder kan du se, hvor lidt der skal til for at springe en hånd i stykker:
  
  